ΓΡΑΠΤΗ ΕΡΩΤΗΣΗ P-1619/03

υποβολή: Caroline Lucas (Verts/ALE) προς την Επιτροπή

(7 Μαΐου 2003)

Θέμα: Έκθεση σε φυτοφάρμακα των κατοίκων και των επί μακρόν περαστικών

Στις 27 Μαρτίου 2003 το Ευρωπαϊκό Κοινοβούλιο ενέκρινε την έκθεση Van Brempt, Προς μια θεματική στρατηγική για την αειφόρο χρήση των φυτοφαρμάκων (2002/2277(ΙΝΙ)), στην οποία καλούσε την Επιτροπή, πριν από το τέλος του 2003, να προτείνει την απαγόρευση της χρήσης φυτοφαρμάκων σε περιοχές κοντά σε κατοικημένες ζώνες.

Πέραν τούτου, η ίδια η Επιτροπή παραδέχθηκε στην ανακοίνωση για τη θεματική στρατηγική(1) ότι Η δυνητική έκθεση περαστικών και κατοίκων στα φυτοφάρμακα μέσω του αέρα είναι δυνατόν να συνιστά οδό έκθεσης που απαιτεί περαιτέρω έρευνα και αντιμετώπιση μέσω κανονιστικών μέτρων.

Δεδομένου ότι η ΕΕ ενέκρινε την αρχή της προφύλαξης ως γραμμή πλεύσης και δεδομένου ότι αρκετά εκατομμύρια πολιτών της ΕΕ ζουν σε περιοχές κοντά σε αγρούς στους οποίους διενεργούνται τακτικά ψεκασμοί με φυτοφάρμακα, τι σχέδια έχει η Επιτροπή για να εισαγάγει απαγόρευση της χρήσης των φυτοφαρμάκων σε περιοχές κοντά σε κατοικημένες ζώνες·

Μολονότιπάρχουν ήδη αποτιμήσεις των κινδύνων για επαγγελματίες χρήστες των ουσιών αυτών, φαίνεται ότι δεν γίνεται καμιά έρευνα σήμερα για τους κινδύνους που διατρέχουν οι κάτοικοι και οι επί μακρόν περαστικοί. Η κυβέρνηση του Ηνωμένου Βασιλείου, παραδείγματος χάριν, πρόσφατα δέχθηκε ότι δεν έχουν διενεργηθεί άμεσες μετρήσεις περαστικών που ζουν σε περιοχές γειτονικές προς περιοχές στις οποίες γίνονται ψεκασμοί. Ποια μέτρα σκοπεύει να λάβει η Επιτροπή για να διορθώσει την κατάσταση αυτή·

Θα εισαγάγει η Επιτροπή νέες ρυθμίσεις για να απαιτήσει από τους αγρότες να αποκαλύπτουν δημοσίως τα φυτοφάρμακα που χρησιμοποιούν και να γνωστοποιούν τις προθέσεις τους πριν από οιοδήποτε ψεκασμό·

(1) COM(2002)349 τελικό.

Απάντηση της κας Wallstrm εξ ονόματος της Επιτροπής

(10 Ιουνίου 2003)

Η Επιτροπήπενθυμίζει την ευρείαποστήριξη του Ευρωπαϊκού Κοινοβουλίου, που εκφράστηκε στο ψήφισμά του για την ανακοίνωση της Επιτροπής Προς μία θεματική στρατηγική για την αειφόρο χρήση των φυτοφαρμάκων, ιδίως εις ό,τι αφορά τη γενική προσέγγιση, τους κύριους στόχους και πολλά από τα δυνητικά μέτρα που περιγράφονται στην ανακοίνωση.

Στο πλαίσιο αυτό, η Επιτροπή σημειώνει, ειδικότερα, τιςποδείξεις για πρόσθετους περιορισμούς και απαγορεύσεις της χρήσης φυτοφαρμάκων σε ορισμένες περιοχές, όπως, λόγου χάριν, στις όμορες προς κατοικημένες περιοχές ζώνες. Το Ευρωπαϊκό Κοινοβούλιο ζητά από την Επιτροπή να προτείνει τέτοιες απαγορεύσεις πριν από τα τέλη του 2003.

Η Επιτροπή θα ήθελε να πληροφορήσει το Αξιότιμο Μέλος του Κοινοβουλίου ότι τα πολυάριθμα λεπτομερή σχόλια και αιτήματα που περιέχονται στο ψήφισμα συνεκτιμώνται πλήρως στην τρέχουσα επεξεργασία της μελλοντικής θεματικής στρατηγικής και στην πρόταση τροποποίησης της Οδηγίας 91/414/ΕΟΚ του Συμβουλίου της 15ης Ιουλίου 1991 σχετικά με τη διάθεση στην αγορά φυτοπροστατευτικών προϊόντων(1). Ευθυγραμμιζόμενη με τη γενική επιθυμία που έχουν εκφράσει το Ευρωπαϊκό Κοινοβούλιο και το Συμβούλιο, η Επιτροπή, προτού προτείνει μέτρα, θα εκτιμήσει, πρωτίστως, τις περιβαλλοντικές, οικονομικές και κοινωνικές επιπτώσεις τους. Αυτό σημαίνει ότι θα είναι δύσκολη ηποβολή τέτοιων προτάσεων εντός του χρονοδιαγράμματος που ζήτησε το Ευρωπαϊκό Κοινοβούλιο.

Η Επιτροπήπενθυμίζει στο Αξιότιμο Μέλος του Κοινοβουλίου ότι η έκθεση των περαστικών στα φυτοπροστατευτικά προϊόντα εκτιμάται ήδη, από τα κράτη μέλη και την Επιτροπή, στο πλαίσιο των αξιολογήσεων των δραστικών συστατικών που διενεργούνται στο πλαίσιο της Οδηγίας 91/414/ΕΟΚ, ελαχιστοποιώντας ήδη, κατ' αυτόν τον τρόπο, τους κινδύνους για τους εργαζόμενους και τους παρευρισκόμενους, πριν από τη διάθεση των προϊόντων αυτών στην αγορά.

Η Επιτροπή συμφωνεί ότι είναι αναγκαία η περαιτέρω έρευνα των επιπτώσεων των φυτοφαρμάκων στηνγεία του ανθρώπου και στο περιβάλλον. Η Επιτροπήπενθυμίζει ότι,πό το 5ο κοινοτικό Πρόγραμμα — πλαίσιο έρευνας και τεχνολογικής ανάπτυξης, έχουν χρηματοδοτηθεί περισσότρεα από 200 έργα σχετικά με τα φυτοφάρμακα. Επίσης, στο 6ο κοινοτικό Πρόγραμμα — πλαίσιο, ειδικό κεφάλαιο είναι αφιερωμένο στον τομέα αυτόν, προκειμένου ναποστηριχθεί η χάραξη πολιτικής.

Τέλος, όσον αφορά το αίτημα της θέσπισης απαιτήσεων, για τους αγρότες, να δηλώνουν δημοσίως τα φυτοφάρμακα που χρησιμοποιούν και να γνωστοποιούν εκ των προτέρων τους ψεκασμούς, η Επιτροπή θα εκτιμήσει τις επιπτώσεις, συμπεριλαμβανομένων των ενδεχόμενων μειονεκτημάτων και πλεονεκτημάτων, ενός τέτοιου μέτρου, στην οικεία Θεματική Στρατηγική για την Αειφόρο Χρήση των Φυτοφαρμάκων.

(1) ΕΕ L 230 της 19.8.1991.